PATIENTVEJLEDNING

Indholdet i denne vejledning er godkendt af Dansk Selskab for Ambulant Kirurgi

Oline Langballe

**Kikkertundersøgelse af mavesækken (gastroskopi)**

Undersøgelsen foretages for at afsløre, om der er forandringer i mavesæk eller spiserør (sår, betændelse, spiserørsbrok, forsnævringer eller kræft).
Undersøgelsen foretages via munden med en bøjelig kikkert. Der kan tages vævsprøver undervejs.

**Før undersøgelsen**

Du må ikke spise i 6 timer før undersøgelsen, men du må drikke klare væsker indtil 2 timer før undersøgelsen (ikke mælkeprodukter).

Du bedes venligst undlade at påføre dufte og læbestift på undersøgelsesdagen.

**Undersøgelsen**

Svælget lokalbedøves med en spray. Undersøgelsen foregår, mens du ligger på din venstre side. Kikkerten indføres gennem munden. Du kan blive bedt om at synke et par gange, så kikkerten kan passere til spiserøret. Der er plads til at trække vejret gennem næsen og munden. Undersøgelsen varer 3-5 minutter. Patienter finder undersøgelsen let til moderat ubehagelig på grund af opkastningsreflekser.

**Efter undersøgelsen**

Grundet lokalbedøvelse af svælget skal der gå 1 time, før du må spise og drikke igen.

Er der taget vævsprøver, skal du ringe om resultatet efter 14 dage.

**Komplikationer**

Der forekommer sjældent komplikationer ved denne undersøgelse.

 **Afbud**

Hvis du er forhindret i at møde til den aftalte tid, bedes du kontakte klinikken på tlf. 3964 1480 og melde afbud eller rykke din tid.

**Aftalt tid til undersøgelse dag 20 kl.**